[{"text_idx": "#000000", "text": "Galw am 'ariannu teg' i Gymru"}, {"text_idx": "#000002", "text": "Dywedodd Jane Hutt ei fod yn \"hanfodol\" i wariant cyhoeddus."}, {"text_idx": "#000003", "text": "Fe wnaeth yr alwad mewn araith i arweinwyr cynghorau, pan ddywedodd hefyd y bydd rhaid dod o hyd i \u00a31 biliwn yn ychwanegol dros y tair blynedd nesaf er mwyn delio a\u0302 chanlyniadau poblogaeth sy'n heneiddio a chostau cynyddol y Gwasanaeth Iechyd Gwladol."}, {"text_idx": "#000004", "text": "Dywedodd Llywodraeth y DU y bydd yn darparu \"cyllid gwaelodol\", wedi ei gynllunio er mwyn amddiffyn Llywodraeth Cymru rhag cael ei gwasgu gan y system sy'n pennu ei chyllideb, sef fformiwla Barnett."}, {"text_idx": "#000005", "text": "Dywedodd Mrs Hutt wrth BBC Cymru: \"Mae'n hanfodol bwysig i ni glywed bod yna gytundeb ar gael ar gyfer ariannu teg i Gymru.\""}, {"text_idx": "#000006", "text": "Ychwanegodd ei bod yn gobeithio clywed George Osborne yn cyhoeddi cyllid ar gyfer bargen dinas Caerdydd."}, {"text_idx": "#000007", "text": "Yr wythnos ddiwethaf, cyhoeddodd 10 cyngor a Llywodraeth Cymru eu bod wedi clustnodi cyfanswm o \u00a3600m ar gyfer y cytundeb, ac maen nhw'n aros i weld a fydd y Trysorlys yn addo arian cyfatebol."}, {"text_idx": "#000009", "text": "Dros y ddwy flynedd ddiwethaf mae cynghorau Cymru wedi wynebu toriadau i'w cyllidebau o 3.4% ar gyfartaledd yn dilyn y setliad ariannol gan Lywodraeth Cymru."}, {"text_idx": "#000010", "text": "Am bedair blynedd cyn hynny, roedd gweinidogion wedi rhewi cyllidebau'r awdurdodau lleol."}, {"text_idx": "#000011", "text": "Eisoes mae arweinwyr cynghorau wedi siarad am doriadau sy'n gorfod digwydd i adrannau heblaw gwasanaethau cymdeithasol (sy'n cael eu gwarchod yn gyfreithiol) a gwariant ar ysgolion (sy'n cael ei warchod gan Lywodraeth Cymru)."}, {"text_idx": "#000012", "text": "Nid yw Llywodraeth Cymru wedi cyhoeddi rhagolygon am lefel y toriadau fydd yn wynebu'r cynghorau yn y flwyddyn ariannol nesaf."}, {"text_idx": "#000013", "text": "Dros yr haf dywedodd y Prif Weinidog Carwyn Jones y byddai'n gwneud popeth o fewn ei allu i flaenoriaethu gwario ar iechyd ac addysg, ond ychwanegodd na fyddai'n medru gwarchod rhag yr hyn a ddisgrifiodd fel \"toriadau enfawr\" o San Steffan."}, {"text_idx": "#000014", "text": "Pryder am wasanaethau bysus17 Hydref 2015Angen 'gohirio' mesur Cymru5 Hydref 2015Toriadau yn 'rhy gyflym a rhy bell'23 Awst 2015"}, {"text_idx": "#000016", "text": "Prif Straeon'Cymru wedi methu a\u0302 gwario \u00a3155m yn ystod Covid'Published6 munud yn o\u0302lClybiau'n pleidleisio o blaid newidiadau i fwrdd URCPublished16 awr yn o\u0302lYmgyrch y tri yn ras arweinydd yr SNP ar fin dod i benPublished13 awr yn o\u0302l"}, {"text_idx": "#000018", "text": "Clybiau'n pleidleisio o blaid newidiadau i fwrdd URC"}, {"text_idx": "#000019", "text": "Ymgyrch y tri yn ras arweinydd yr SNP ar fin dod i ben"}, {"text_idx": "#000023", "text": "Goleuadau'r Gogledd yn goleuo'r awyr dros nos"}, {"text_idx": "#000029", "text": "Cysylltwch a\u0302 niTabledi a ffonau symudolHefyd yn Gymraeg"}]